[{"text_idx": "#000000", "text": "Datgelu cynlluniau ar gyfer ail adeilad uchelgeisiol ar Barc Gwyddoniaeth"}, {"text_idx": "#000002", "text": "Mae parc gwyddoniaeth pwrpasol cyntaf Cymru yn datgelu cynlluniau ar gyfer datblygu ail adeilad ar eu safle yn Ynys Mo\u0302n, wrth i\u2019r adeilad cyntaf nesa\u0301u at fod yn llawn. Bydd y gofod ychwanegol yn galluogi Parc Gwyddoniaeth Prifysgol Bangor: M-SParc i barhau a\u0302\u2019i waith yn cefnogi busnesau i dyfu, gan greu gyrfaoedd sy\u2019n talu\u2019n dda i bobl leol, ac ysbrydoli cenedlaethau\u2019r dyfodol."}, {"text_idx": "#000003", "text": "Dim ond 5 mlynedd ar o\u0302l i M-Sparc agor drysau ei adeilad cyntaf, mae\u2019n barod i dyfu eto! Gan ganolbwyntio ar gefnogi cwmni\u0308au ac ymchwil yn y sector carbon isel, a datblygu cyfleoedd sgiliau a chyflogaeth, bydd M-SParc 2.0 yn helpu i gyflawni cenhadaeth M-SParc i danio uchelgais ac arloesedd i gael Cymru gynaliadwy."}, {"text_idx": "#000004", "text": "Mae\u2019r gofod ychwanegol yn galluogi M-SParc i barhau i sicrhau bod gyrfaoedd sy\u2019n talu\u2019n dda yn cael eu creu yn y rhanbarth. Mae\u2019r gyrfaoedd hyn yn cynnwys swyddi technegol ac ymchwil, ond hefyd y swyddi eraill sydd eu hangen mewn cwmni\u0308au, gan gynnwys marchnata, cyfrifyddu a chymorth gweinyddol. Mae cwmni\u0308au yn M-SParc yn talu cyflogau sy\u2019n fwy na \u00a35,000 y flwyddyn yn uwch na chyfartaledd Cymru. Mae\u2019r adeilad newydd eisoes wedi cael caniata\u0302d cynllunio amlinellol, a bydd yn cael ei ddylunio i gyd-fynd a\u0302 dyluniad tirwedd presennol safle\u2019r parc gwyddoniaeth."}, {"text_idx": "#000005", "text": "Dywedodd Pryderi ap Rhisiart, Rheolwr Gyfarwyddwr M-SParc, \u201cRydyn ni\u2019n edrych ymlaen at wneud y cyhoeddiad hwn o\u2019r diwedd, ac yn enwedig wrth i ni glywed am statws Porthladd Rhydd Ynys Mo\u0302n, a\u2019r brys cynyddol ynghylch datgarboneiddio\u2019r wlad, ni all hyn ddigwydd ar amser gwell.\u201d"}, {"text_idx": "#000006", "text": "Mae M-SParc 2.0 yn canolbwyntio ar y sector carbon isel, ac mae\u2019n adeiladu ar gryfderau ymchwil y Brifysgol. Mae gan M-SParc eisoes di\u0302m \u2018Egni\u2019 Carbon Isel sydd wedi bod yn ymchwilio ac yn cynnal digwyddiadau yn y sector, yn cynnal adolygiadau Carbon Isel ar gyfer cwmni\u0308au ar draws y rhanbarth, ac yn gweithio tuag at sicrhau mai M-SParc ydy\u2019r parc gwyddoniaeth cyntaf yn y DU i gyrraedd Sero Net erbyn 2030."}, {"text_idx": "#000007", "text": "Sefydlwyd M-SParc gan y Brifysgol i arallgyfeirio\u2019r economi, creu gyrfaoedd sy\u2019n talu\u2019n dda, a sicrhau nad oes rhaid i gwmni\u0308au adael y rhanbarth wrth iddynt dyfu. Cyflawnwyd yr amcan hwn, ond bydd M-SParc yn parhau i weithio\u2019n galed i sicrhau bod Gogledd Cymru yn adnabyddus am arloesi. Mae dros 200 o yrfaoedd newydd wedi cael eu creu ers 2018, a gyda mentrau fel Dewch yn O\u0302l i helpu\u2019r rheini sydd wedi gadael i symud yn o\u0302l i Ogledd Cymru, a\u2019r Academi Sgiliau i gefnogi pobl i ymuno a\u0302 diwydiant, mae\u2019r nifer hwn yn cynyddu o fis i fis. Mae M-SParc wedi dyblu maint y ti\u0302m yn ystod y flwyddyn ddiwethaf, ac mae\u2019n parhau i dyfu."}, {"text_idx": "#000009", "text": "Bydd yr ehangu hwn yn parhau i greu gyrfaoedd sy\u2019n talu\u2019n dda i bobl ac yn ysbrydoli cenedlaethau\u2019r dyfodol, gan ganolbwyntio hefyd ar gefnogi cwmni\u0308au ac ymchwil yn y sector carbon isel drwy adeiladu ar gryfderau\u2019r Brifysgol. Mae\u2019r cynlluniau ar gyfer datblygu yn cyd-fynd a\u0302 gwerthoedd Prifysgol Bangor a\u2019n strategaeth ar gyfer y dyfodol, ac edrychwn ymlaen at weld yr effaith gadarnhaol a gaiff y prosiect hwn ar y gymuned.\u201d"}, {"text_idx": "#000010", "text": "Ychwanegodd Pryderi \u201cBydd yr adeilad newydd hefyd yn hwyluso ein gwaith i bontio\u2019r bwlch sgiliau yn y rhanbarth ac i ddarparu cyflogaeth o werth uchel. Mae\u2019n hanfodol fod pobl ifanc yn ymwybodol o\u2019r cyfleoedd am yrfaoedd yn y rhanbarth, a\u2019u bod yn gwybod nad oes rhaid iddynt adael i ddod o hyd i waith. Rydyn ni hefyd wedi mynd a\u0302 M-SParc ar draws y rhanbarth i sicrhau bod pawb yn gallu manteisio ar gyfleoedd yn y sectorau gwyddoniaeth a thechnoleg, ni waeth pa mor wledig yw eu lleoliad. Mae\u2019n gyfnod cyffrous iawn i fyw yng Ngogledd Cymru!\u201d"}, {"text_idx": "#000011", "text": "Mae\u2019r prosiect hwn yng nghamau cynnar ei ddatblygiad, a byddwn yn parhau i gyhoeddi datblygiadau newydd wrth i bethau fynd rhagddynt. Ar13 Mehefin, bydd unrhyw un a hoffai ddysgu mwy am M-SParc a\u2019r cam datblygu nesaf yn cael eu gwahodd i\u2019n digwyddiad \u201cty\u0302 agored\u201d, lle bydd staff ar gael rhwng 15:30 a 18:00 i ateb unrhyw gwestiynau. Hefyd, mae modd mynd ar-lein ar i drefnu ac archebu teithiau. Os na allwch ddod, ond eich bod eisiau gofyn unrhyw gwestiynau am yr adeilad neu drafod gwaith carbon isel, anfonwch neges e-bost at y ti\u0302m yn . . Mae rhagor o wybodaeth am yr holl waith rydyn ni wedi\u2019i wneud hyd yma, a mwy, ar gael yma: "}, {"text_idx": "#000013", "text": "Creu clystyrau yng Ngogledd Cymru!"}]